GiliGold/VAD_KnessetCorpus huggingface dataset:
עבד-אלמאלכ דהאמשה: מה מדיניות המשרד בעניין הזה?
זאב בוים: הייתי רוצה לשמוע מה תקציב הפיתוח של המשרד: האם הוא עצמאי או שהוא עדיין פועל במסגרת משולבת בכל מה שקשור לפיתוח ובנייה של בתי כנסת, מקוואות ובתי קברות?
זאב בוים: באיזו מידה יש בידי המשרד סקר מעודכן או תמונת מצב מעודכנת בתחומים האלה לגבי הצרכים?
זאב בוים: הרבה פעמים העובדה שמשקיעים בתקציבי פיתוח בנושא כזה או אחר ובמקום כזה או אחר הוא פועל יוצא של לחצים.
זאב בוים: האם המשרד הגיע למצב שבו יש לו ראייה נכונה לגבי הצרכים בארץ והוא פועל לפי מדיניות מסויימת ולא לפי לחצים כאלה ואחרים?
זאב בוים: בית הקברות החדש של גוש-דן מלא.
זאב בוים: אני יודע שיש פה ושם מקומות שקוברים בקומות.
זאב בוים: האם למשרד יש בעניין הזה תפיסה ברורה שתתן מענה לבעיה?
זאב בוים: מה מדיניות המשרד לגבי המועצות הדתיות?
זאב בוים: זה עולה מעת לעת.
זאב בוים: נדמה לי שמתרבים הקולות שסבורים שאלה הן מסגרות בזבזניות ומיותרות, ואפשר ששירותי הדת יהיו ברשות המקומית שנותנת שירותים משירותים שונים.
זאב בוים: אפשר יהיה לחסוך בדבר הזה, אולי אפילו לייעל.
שמואל הלפרט: מה תקציב הפיתוח של הישיבות?
שמואל הלפרט: לנו אמרו שמשרד החינוך מקציב 4000,5000 כיתות חדשות לכל המגזרים.
שמואל הלפרט: האם למגזר הישיבות שלומדים בו עשרות אלפי תלמידים יש איזה שהוא תקציב לפיתוח כיתות לימוד?
שמואל הלפרט: גם שם צריכים כיתות לימוד.
שמואל הלפרט: בישיבות לא לומדים תחת כיפת השמיים.
שמואל הלפרט: האם המשרד דרש את זה ממשרד האוצר?
שמואל הלפרט: מה היתה תשובת משרד האוצר בנושא הזה?
משה שמעוני: אני קיבלתי משרד שבתקופה של השר יוסי ביילין עמד להסגר.
משה שמעוני: הייתי צריך לאסוף מחדש את המחלקות ואת האגפים.
משה שמעוני: במהלך השנה האחרונה הפרשתי לפרישה מוקדמת כ-20 עובדים שניהלו פונקציות מרכזיות במשרד.
משה שמעוני: אני מאמין בשינויים פרסונאליים של אנשים ששימשו הרבה מאוד שנים בתפקיד מסויים.
משה שמעוני: גם מנהל האגף לעדות יצא לפרישה.
עבד-אלמאלכ דהאמשה: שמתם לנו אישה.
משה שמעוני: לא שמתי אישה.
זאב בוים: אם הוא שם אישה זה אסון גדול?
עבד-אלמאלכ דהאמשה: תשאל את הרב גפני או את הרב הלפרט אם הם ירצו שאישה תעמוד בראש המחלקה של הדתות.
משה גפני: אגב, בראש המחלקה לרבני ההתיישבות עומדת אישה.
זאב בוים: אני מציע לך ללמוד היטב את יחסה של היהדות לאישה.
זאב בוים: תלמד דברים מעניינים מאוד.
עבד-אלמאלכ דהאמשה: אני מכיר.
משה שמעוני: בראש האגף לעדות עומד עו"ד יוסי הירשלר.
משה שמעוני: אם אני רוצה למלא את המקום של האדם שפרש אני חייב לקחת מישהו מתוך המשרד.
משה גפני: למה אתם לא ממנים מוסלמי להיות מנהל המחלקה לעדה המוסלמית?
משה גפני: אין עובדי משרד שהם מוסלמים?
משה שמעוני: בתוך האגף לעדות לא יהודיות ישנו עובד בשם יוסף חסנין.
משה שמעוני: הוא ממלא תפקיד של רכז משאבי אנוש.
משה שמעוני: עובדת שם גם אישה בשם ג'יהד איברהים.
משה שמעוני: בראש המחלקה המוסלמית עומדת אישה בשם חיה יגל, היא כבר כמה שנים טובות בתפקיד הזה.
משה שמעוני: למכרז יכול לגשת מוסלמי, אין לי בעיה עם זה.
משה שמעוני: פורסם עכשיו מכרז חיצוני למשרת מנהל אגף לעדות לא יהודיות.
משה גפני: יש לך מישהו?
עבד-אלמאלכ דהאמשה: לא.
עבד-אלמאלכ דהאמשה: מן הסתם יבואו אנשים.
משה שמעוני: גם מנהל המחלקה הנוצרית יצא לפרישה מוקדמת.
משה שמעוני: נבחר במקומו בחור מנצרת בשם סיזה מרג'יאה.
משה שמעוני: קרו שינויים בתוך האגף לעדות לא יהודיות.
משה שמעוני: 20 עובדים שיצאו לפרישה מוקדמת זה הישג.
מוסי רז: 20 מתוך כמה?
משה שמעוני: מתוך 120 עובדים.
משה גפני: משרד הדתות הוא משרד קטן.
מוסי רז: המשרד קטן אבל הכסף גדול.
משה גפני: גם הכסף לא גדול.
מוסי רז: תלוי בהשוואה למה.
זאב בוים: זה כבר יתרון, כי אני מכיר משרדים שיש שם כסף גדול והרבה אנשים, ועוד יותר משרדים שיש בהם מעט כסף והרבה אנשים.
משה גפני: שני שליש מתקציב משרד הדתות זה תקציב הישיבות.
מוסי רז: הוא בקלות יכול היה להיות במשרד החינוך.
משה גפני: הוא יכול היה להיות בכל משרד אחר.
משה גפני: תפקוד המשרד הוא פיקוח על הישיבות ומה שנלווה לעניין הזה.
מוסי רז: כל התקציב של המועצות הדתיות יכול היה להיות בתקציב משרד הדתות.
מוסי רז: אפשר היה לבטל את כל המועצות הדתיות ושמשרד הדתות יתן את השירות הזה.
משה שמעוני: ישנה הצעת חוק שמשנה את שיטת התקצוב של המועצות הדתיות.
משה גפני: החוק הזה לא קיים.
משה שמעוני: הוא די מתקדם.
זאב בוים: באיזה יחס?
מוסי רז: 75%.
מוסי רז: זה מבטיח שהמועצות הדתיות ייסגרו.
משה שמעוני: לא ייסגרו.
משה שמעוני: ברגע שמשרד הדתות מתקצב כ-75%.
משה שמעוני: .
מוסי רז: אה, בסדר.
משה שמעוני: התקציב של שירותי הדת למוסלמים עומד על 23 וחצי מיליון שקל.
משה שמעוני: הוא כולל בתוכו את השירותים לאימאמים.
משה שמעוני: זאת השנה הראשונה שתקצבתי את כל מה שהוחלט בוועדה לפי הצרכים של הרשויות בשטח ולפי הבקשות.
משה שמעוני: באו אלי ראשי רשויות ערביות מכל הארץ, כולל בדואים, ולכולם נתתי עד השקל האחרון לפי ההמלצות של המחלקה הרלוונטית.
משה שמעוני: אחת הסיבות שמנהל האגף הקודם לא נמצא במשרד היום, זה בגלל שהוא לא עשה את העבודה שלו.
זאב בוים: מה, הוא לא ניצל את התקציב?
משה שמעוני: הוא לא ניצל את התקציב והוא לא נפגש עם ראשי רשויות.
משה גפני: והיום נפגשים עם ראשי רשויות?
משה שמעוני: נפגשים עם ראשי רשויות.
עבד-אלמאלכ דהאמשה: מאיזה אנשים הוועדה הזאת מורכבת?
משה שמעוני: מנהלת המחלקה המוסלמית מביאה לי את הצרכים מהשטח ואנחנו יושבים ומחלקים לפי התקציב שקיים.
עבד-אלמאלכ דהאמשה: שאלתי לגבי הרכב הוועדה.
משה שמעוני: זאת ועדה מקצועית של המשרד.
משה שמעוני: אני יושב-ראש הוועדה.
משה שמעוני: אני יושב עם מנהלת המחלקה, עם מנהל האגף ועם חשבת המשרד.
זאב בוים: אגב, גם לחינוך העצמאי יש חשבת.
משה שמעוני: לגבי התקצוב בשנת 2002, חבר הכנסת דהאמשה, יש לי פגישה ב-20 לחודש בכפר קאסם עם ראש המועצה.
משה שמעוני: אני אשב איתו כדי לשמוע את הצרכים שלהם.
משה גפני: מה לגבי האימאמים?
משה שמעוני: ביקשתי מיגאל, רפרנט משרד האוצר, להצטרף אלי לסיור היות והיו מספר ישיבות עם האוצר לגבי תוספת של 60 תקנים של אימאמים.
משה גפני: כמה אימאמים יש?
משה שמעוני: 320.
עבד-אלמאלכ דהאמשה: אלה רשומים.
משה גפני: מה פירוש המילה "רשומים"?
עבד-אלמאלכ דהאמשה: יש אימאמים שמשרד הדתות לא מכיר בהם.
זאב בוים: אלה אימאמים של התנועה האיסלאמית?
עבד-אלמאלכ דהאמשה: בין היתר.
זאב בוים: מי מממן אותם?
עבד-אלמאלכ דהאמשה: ציבור המתפללים.
זאב בוים: כמה אימאמים לא מתוקצבים?
עבד-אלמאלכ דהאמשה: 150,200.
מוסי רז: לפי מה מחליט המשרד את מי לתקצב ואת מי לא?
עבד-אלמאלכ דהאמשה: לפי מספר המסגדים.
מוסי רז: אחד לכל מסגד?
מוסי רז: אז איך זה שיש יותר?
מוסי רז: הם לא מתפללים במסגדים?
עבד-אלמאלכ דהאמשה: יש יותר מ320 מסגדים.
יגאל גידרון: רק ל-20 עד 25 אחוז מהמסגדים משולם כסף.
יגאל גידרון: את יתר המסגדים התנועה האיסלאמית מחזיקה.
משה גפני: מאיפה לתנועה האיסלאמית יש תקציב לממן?
יגאל גידרון: זה לא בא מתקציב משרד הדתות.
משה גפני: למה מדינת ישראל איננה מתקצבת את האימאמים לפי קריטריונים?
זאב בוים: הם בטח לא רוצים לקבל ממדינת ישראל.
עבד-אלמאלכ דהאמשה: יש הרבה שפונים אבל לא נותנים להם.
עבד-אלמאלכ דהאמשה: לא פעם קיבלתי את התשובה שאין תקן.
משה גפני: רק התנועה האיסלאמית מממנת אותם או שיש אירגונים נוספים?
עבד-אלמאלכ דהאמשה: זה הפרסום.
זאב בוים: מה הוא צריך להגיד לך?
זאב בוים: שהם מקבלים את הכסף מהחמאס?
עבד-אלמאלכ דהאמשה: אל-קאעידה משלמים להם.
עבד-אלמאלכ דהאמשה: כל ענייני הדת המוסלמית, כמו הרבה עניינים של ערבים בכלל, הם מחוץ למסגרת.
עבד-אלמאלכ דהאמשה: הציבור גדל.
עבד-אלמאלכ דהאמשה: אנחנו בונים מסגדים, בונים כל מיני שירותי דת.
עבד-אלמאלכ דהאמשה: אנחנו עושים את זה במימון שלנו.
עבד-אלמאלכ דהאמשה: ב-10 השנים האחרונות נבנו עוד עשרות אם לא מאות מסגדים חדשים.
עבד-אלמאלכ דהאמשה: בכפר כנא, שבו אני חי, היה מסגד אחד אבל עכשיו יש עוד שניים.
עבד-אלמאלכ דהאמשה: אני לא אופתע עם בעוד 5,6 שנים יוקמו עוד מסגדים.
עבד-אלמאלכ דהאמשה: אנשים מתרבים.
עבד-אלמאלכ דהאמשה: אנשים פונים למשרד הדתות כדי שיתן להם תקציב.
עבד-אלמאלכ דהאמשה: משרד הדתות אומר שאין לו תקציב ואין לו תקנים.
משה גפני: איך בוחרים אימאם?
עבד-אלמאלכ דהאמשה: ציבור המתפללים בוחר אותו.
מוסי רז: האם לפני 5 שנים היה בכפר כנא מסגד אחד?
עבד-אלמאלכ דהאמשה: לפני 15 שנים.
מוסי רז: האוכלוסייה לא גדלה פי 3.
עבד-אלמאלכ דהאמשה: כאן מגיע תור התנועה האיסלאמית.
עבד-אלמאלכ דהאמשה: מראשית שנות ה-80 אנשים התחילו לחזור לדת.
עבד-אלמאלכ דהאמשה: בשנות ה60 ובשנות ה-70 המסגדים כמעט ונסגרו.
עבד-אלמאלכ דהאמשה: ההתעוררות התחילה באמצע שנות ה-70 ובראשית שנות ה-80 ואז המסגדים לא יכלו להכיל את כל הציבור.
עופר חוגי: מה כמות ה"חוזרים בתשובה" אצלכם?
עבד-אלמאלכ דהאמשה: אני מעריך שהוא לא יותר מ30-40 אחוז.
עבד-אלמאלכ דהאמשה: רוב הציבור לא מתפלל.
עבד-אלמאלכ דהאמשה: אולי ישכיל אותנו אדוני ויגיד לנו כמה מקבל אימאם ממשרד הדתות.
משה שמעוני: אימאם מקבל בסביבות ה-5000 שקל.
עבד-אלמאלכ דהאמשה: הם מקבלים משהו כמו 2000 שקלים.
עבד-אלמאלכ דהאמשה: הם לא מגיעים לשכר מינימום.
עבד-אלמאלכ דהאמשה: הם לא מקבלים שום תנאים.
עבד-אלמאלכ דהאמשה: מעסיקים אותם בחוזה מיוחד כמו בחברת כוח אדם.
משה שמעוני: הם לא מועסקים בחוזה מיוחד, הם מועסקים דרך נציבות שירות המדינה.
משה שמעוני: כל הנושא של התקנים מטופל על ידי נציבות שירות המדינה ועל ידי אגף תקציבים באוצר.
משה שמעוני: יש לנו סעיף תקציבים בספר התקציב.
עבד-אלמאלכ דהאמשה: התשלומים מבוצעים דרך משרדכם?
משה שמעוני: כן.
עבד-אלמאלכ דהאמשה: תאמר לנו כמה קיבל אימאם בחודש האחרון.
משה שמעוני: אני מוכן להעביר לך תלוש משכורת של אימאם.
משה גפני: אני אבקש מהמנכ"ל להביא שני תלושי משכורת ממוצעים.
משה שמעוני: תקציב המועצות הדתיות עמד בשנת 2002 על 164 מיליון שקל.
משה שמעוני: השנה הוא קוצץ ב-45 מיליון.
משה גפני: כמה מועצות דתיות יש?
משה שמעוני: 130 מועצות דתיות.
משה שמעוני: אני עדיין לא יודע לומר לך איך משרד הדתות אמור לטפל במועצות הדתיות, כי לשר אמורה להיות איזו שהיא רזרבה שהוא אמור להחליט לאיפה היא תלך.
מוסי רז: מה היה השינוי ברזרבה בהשוואה לשנה שעברה?
משה שמעוני: בשנת 2001 קיבלנו רזרבה מעל בימת הכנסת של 100 מיליון שקל שחולקה בין כל מיני סעיפים.
מוסי רז: והשנה?
משה שמעוני: השנה מדובר על בערך כ-80 מיליון שקל, שאותם אנחנו צריכים גם לישיבות, גם למבני דת וכו'.
זאב בוים: תעביר את המועצות הדתיות לרשויות המקומיות.
משה גפני: יגאל, איך עשיתם דבר כזה?
יגאל גידרון: הקיצוץ של 2% שהוחלט עליו בשבוע שעבר היה מתקנה אחת, וזאת כדי להגיש עוד באותו יום את התקציב לכנסת.
יגאל גידרון: משרד הדתות צריך להגיד איך הוא רוצה לפרוס את 2% על כל המשרד.
יגאל גידרון: מכל יתר המשרדים זה גם נלקח מתקנה אחת.
משה שמעוני: מה שעשתה יעל היה מאוד לא הוגן.
משה שמעוני: היא אמרה לנו: "אתם הדתיים תריבו ביניכם.
משה שמעוני: תחליטו להוריד או מהישיבות או מהמועצות הדתיות.
משה שמעוני: "
מוסי רז: הוא אומר שהיא עשתה את זה לכל המשרדים.
משה שמעוני: היא קיצצה רק מהמועצות הדתיות.
משה שמעוני: היא החליטה על דעת עצמה מאיפה לקצץ.
משה שמעוני: שר הדתות יכול לשנות את זה היום.
עופר חוגי: היועץ המשפטי לממשלה אמר בישיבת הממשלה שזה לא חוקי לקצץ מתקציבי המועצות הדתיות.
עופר חוגי: כי אין מאיפה לקצץ.
עופר חוגי: כל התקציב של המועצות הדתיות זה שכר.
עופר חוגי: מה אפשר לקצץ שם?
עופר חוגי: מה יש לקצץ מהישיבות?
עופר חוגי: זה פר ראש.
זאב בוים: כל המועצות הדתיות זה שכר.
זאב בוים: עופר נגע בנקודה בעייתית.
זאב בוים: צריך לבטל את המועצות הדתיות כי אלו מוסדות שהוקמו בשביל לשלם כסף לאנשים.
עופר חוגי: רוב התקציב במועצות הדתיות זה פנסיה.
עופר חוגי: זה דבר שהוא קבוע, אתה לא יכול לסגור אותו.
עופר חוגי: כמעט בכל המועצות הדתיות אין סגנים בשכר.
זאב בוים: יש.
זאב בוים: כל המלחמות הפוליטיות בתוך הישובים זה רק על השכר של הסגנים.
אריאל קטן: החלטת הממשלה היתה לעשות קיצוץ של 2% בכל המשרדים, ועוד 15 מיליון שקל מהמועצות הדתיות.
אריאל קטן: כשהיה צריך להוריד 2% מכל המשרד, הורידו את זה מהמועצות הדתיות.
אריאל קטן: נשארו תשעים ומשהו מיליון שקל למועצות דתיות כאשר הרוב זה שכר.
משה גפני: דובר על קיצוץ בתקציב הישיבות.
משה גפני: היתה החלטה של ראש הממשלה לפני 4 שנים לעדכן את תקציב הישיבות לפי ועדת בלומברג-גביש.
משה גפני: אנחנו הסכמנו לקיצוץ, כי לפי בלומברג-גביש מגיע לישיבות עוד 7%.
משה גפני: לאחר דין ודברים סוכם שלא נוגעים בעניין הזה ותקציב 2001 יהיה גם תקציב 2002.
משה גפני: מה עשה משרד האוצר?
משה גפני: הוא קיצץ 2% פלוס 15 מיליון והתוצאה לפניכם.
משה גפני: תפקיד הוועדה שלנו כמי שמלווה, בין היתר, גם את המשרד לענייני דתות, להתמודד עם התוצאה של התקציב הזה.
משה שמעוני: הוועדה הבין-משרדית לפיתוח מבני דת פועלת.
משה שמעוני: היא מורכבת ממשרד הדתות, משרד הפנים וממשרד השיכון.
משה שמעוני: ההשתתפות של כל משרד היא כ-10 מיליון שקלים.
משה שמעוני: בשנת 2001 הוחלט על ידי שלושת המנכ"לים ללכת על תקצוב של מקוואות מאחר ובשנת 1999,2000 היה תקצוב של בתי כנסת.
משה שמעוני: כחלק מהפקת הלקחים משנת 1999,2000, החלטנו במשרד הדתות להוציא מכרזים לבניית מקוואות כאשר הקריטריונים הם: 1.
משה שמעוני: היכן שלא קיים מקווה.
משה שמעוני: 2.
משה שמעוני: היכן שכבר התחילו בבניית מקווה ואי אפשר להשלים אותו.
משה שמעוני: 3.
משה שמעוני: לפי צרכים אחרים שקיימים במקום.
משה שמעוני: חברה חיצונית עשתה את המיפוי של כל מבני הדת בארץ.
משה שמעוני: גם השיפוצים של המקוואות יצאו לדרך.
משה שמעוני: יש כיום כ-73 מקוואות ברחבי הארץ שמשופצים בו-זמנית על ידי חברת "טהרת המשפחה" שזכתה במכרז כשר למהדרין.
משה שמעוני: תוך יום יומיים אני אדע מי זכה בבניית מקוואות.
משה שמעוני: מדובר על בערך כ-30 מקוואות חדשים ברחבי הארץ מתקציב 2001.
שמואל הלפרט: מה סך כל התקציב לנושא המקוואות ב-2001?
משה שמעוני: 30 מיליון.
משה שמעוני: התוספת הקואליציונית שקיבל שר הדתות היתה 30 מיליון שקל.
משה גפני: אל תגיד את המילה "קואליציונית" כי זה לא נכון.
משה גפני: אתה יכול להגיד כמה ניתן למבני דת ב-1999,2000 וב-2001?
משה שמעוני: לגבי 1999,2000 אין לי את הנתון.
משה גפני: ניתן כסף?
משה שמעוני: בשנת 1999 לא ניתן כסף.
משה שמעוני: בשנת 2000 ניתן כסף לטובת בתי כנסת.
שמואל הלפרט: 30 מיליון שקל.
מוסי רז: האם ניתן לקבל רשימה של החלוקה של המקוואות לפי ישובים?
משה שמעוני: ודאי.
מוסי רז: בשנה שעברה ניתן לנו מסמך עם ישובים שאינם קיימים.
משה שמעוני: רוב הכסף לא תוקצב בשנת 2000 כי החלטות הוועדה לא היו טובות.
עופר חוגי: לפי הידוע לנו בשנת 1998,1999 ו-2000 לא נבנו מקוואות.
עופר חוגי: כל הכסף נשאר במשרד הדתות?
משה שמעוני: לא, הוא הלך לבתי כנסת.
עופר חוגי: אתה לא המצאת את הגלגל.
עופר חוגי: הרב עובדיה כל השנים אמר שכמעט כל הכסף הולך למקוואות, ורק כסף קטן הולך לבתי כנסיות.
עופר חוגי: מדובר על תקציב של כמעט 120 מיליון שקל.
עופר חוגי: לאיפה הלכו ה-120 מיליון שקל?
עופר חוגי: כשהם העבירו את הכסף לישיבות וצעקנו, אמרו לנו במשרד הדתות שזה כסף מחוייב.
עופר חוגי: כשדיברתי עם האוצר אמרו לי שזה כסף שלעולם לא יחזור.
עופר חוגי: כששאלתי אותם למה, הם אמרו שבגלל שהכסף לא נוצל הוא ישאר אצלם.
משה שמעוני: אתה יודע איך לא מנצלים כסף שקיים?
משה שמעוני: כשרושמים התחייבויות.
משה שמעוני: בשנת 2001 נרשמו התחייבויות.
משה שמעוני: על כל מקווה שאושר לוועדה יש התחייבות.
עופר חוגי: האם יש היום 120 מיליון שקל שנמצאים בהתחייבויות שלא קויימו?
משה גפני: היה חסר בתקציב הישיבות באמצע אוקטובר, נובמבר ודצמבר.
משה גפני: בא משרד האוצר והעביר כסף ממבני דת לישיבות.
משה גפני: קמה אז צעקה גדולה על כך שלוקחים כסף ממבני הדת לישיבות.
משה גפני: אמרו במשרד האוצר שבשנת 2002 תהיה העברה של הכסף שנלקח והוא יבוצע ב2002.
משה גפני: שואל חבר הכנסת עופר חוגי אם ה120 מיליון שקל האלה קיימים באיזה שהוא מקום.
משה שמעוני: הכסף שעבר לישיבות בחודש נובמבר מחוייב.
משה שמעוני: האוצר, בסיכום שהיה אצל שר האוצר בנוכחות החשב הכללי ניר גלעד ואוהד מראני, אמר שהכסף הזה מחוייב.
משה שמעוני: עופר חוגי מדבר על זה שיצחק כהן אמר בזמנו שיש 80 מיליון שקל שעברו לשנת 2001.
משה שמעוני: את הכסף הזה לא ראיתי, אני לא יודע במה מדובר.
עופר חוגי: ב2001 ניצלת את כל ה-60 מיליון, נכון?
עופר חוגי: אני מדבר על מה שהיה לפני זה.
עופר חוגי: לפני זה היו 120 מיליון שקל, שבזמן ביילין, ברק, איציק כהן לא נוצלו.
עופר חוגי: דה-הרטוך גרם לכך שלא ייחולק הכסף.
עופר חוגי: דה-הרטוך אמר שצריך לכתוב קריטריונים.
עופר חוגי: איציק כהן כתב קריטריונים ודה-הרטוך נלחם איתו.
עופר חוגי: לא היה ניצול של הכסף.
עופר חוגי: אני מוכן שאת כל ה-120 מיליון שקל יתנו לבניית מקוואות חדשים או לעמותות.
עופר חוגי: לא יתכן שהכסף הזה לא ינוצל.
צבי בל: בזמנו היו קריטריונים.
צבי בל: איציק כהן קיבל אישור מהיועץ המשפטי לגבי הקריטריונים.
צבי בל: כל אלה שעמדו בקריטריונים קיבלו את הכסף.
צבי בל: כמה נוצל מזה אני לא יודע.
צבי בל: כל העמותות שהגישו בקשה לא קיבלו כי קבעו אז שזה יעבור דרך המועצות הדתיות, אבל כל האחרים שעמדו בקריטריונים הקיימים קיבלו את הכסף.
משה שמעוני: אין כסף במערכת החשבית של משרד הפנים או של משרד השיכון משנים קודמות.
משה שמעוני: כל הכסף נמצא במשרד הדתות והכל מחוייב.
משה גפני: מה לגבי הישיבות?
משה שמעוני: תקציב הישיבות בשנת 2002 תוקצב בפעם הראשונה מזה שנים רבות לפי הביצוע בפועל בשנת 2001, קרי: מיליארד 30 מיליון שקל.
משה שמעוני: איך החשבון הזה נעשה?
משה שמעוני: לקחנו כמה כל חודש בוצע לפי מספר התלמידים והכפלנו ב-12, שזה מיליארד 30 מיליון שקל.
משה גפני: מיליארד 32 מיליון.
מוסי רז: זה היה הביצוע ב2001?
מוסי רז: מה היה התקציב ב-2001?
משה שמעוני: 820 מיליון שקל.
משה שמעוני: גידול טבעי לא נכנס בבסיס התקציב לשנת 2002.
שמואל הלפרט: כמה אתם מעריכים את הגידול הטבעי?
עופר חוגי: 3% מינימום.
עופר חוגי: בכל משרדי הממשלה יש גידול טבעי של 3% מינימום.
משה שמעוני: אני יודע שמדובר ב-3%.
משה שמעוני: גם ועדת בלומברג-גביש לא נכנסה לבסיס התקציב.
שמואל הלפרט: ב-5 השנים האחרונות.
משה שמעוני: בשנת 1999 כן נכנס בלומברג-גביש.
שמואל הלפרט: 3 שנים לא היה?
משה שמעוני: נכון.
משה גפני: האם התשלום בראשון בחודש יכול להתבצע?
משה שמעוני: התשלום בראשון בחודש מעתה ואילך יכול להתבצע.
משה שמעוני: אנחנו עדיין עובדים על שנה קודמת.
משה שמעוני: אנחנו מנסים לסגור את שנת 2001 במסגרת הסכם בכתב שהיה לנו עם החשב הכללי.
משה שמעוני: הוא אישר לנו לדון בשנת 2001 בגלל חוסר התקצוב שהיה ובגלל שחלק מהכסף עבר מסעיף אחד לסעיף אחר במשרד הדתות.
משה גפני: מה זאת אומרת העברה מסעיף אחד לסעיף אחר?
משה שמעוני: בשנה קודמת היה לי חוסר של 100 מיליון שקל.
משה שמעוני: יכולתי להעביר 90 מיליון שקל ממבני דת לישיבות.
משה שמעוני: אני מאמין שבעוד 2,3 ועדות תמיכה אני אסיים את שנת 2001.
משה שמעוני: הכסף לשנת 2001 קיים במערכת.
משה שמעוני: הסכום שנמצא בבסיס לשנת 2002 מספיק לטובת תשלום לישיבות.
שמואל הלפרט: איך הוא מספיק אם אין לכם גידול טבעי?
שמואל הלפרט: האם משרד הדתות יכול להעביר, לפי המצב היום שזה בבסיס התקציב, את מה שקיים ב-1 בחודש?
משה שמעוני: אני מעביר את זה על בסיס דיסקט של חודש קודם.
משה גפני: שואל הרב הלפרט לגבי הגידול הטבעי.
משה גפני: אנחנו את הגידול הטבעי לא הכנסנו בתקציב.
משה גפני: מה אתם חושבים לעשות בעניין הזה?
עופר חוגי: כבר 4 שנים אין עדכון של התעריף.
משה גפני: השנה לא יהיה גידול בתעריף.
משה גפני: השנה ההתמודדות שלנו כחברי כנסת יחד עם משרד הדתות תצטרך להיות על הגידול הטבעי.
משה גפני: על זה לא נוכל לוותר.
שמואל הלפרט: גם על ההצמדה לשכר הממוצע במשק.
שמואל הלפרט: האם יש עוד מגזר אחד שלא צמוד לשכר הממוצע במשק?
משה גפני: רק הישיבות.
שמואל הלפרט: איך אנחנו יכולים להסכים לדבר כזה?
משה גפני: במשרד החינוך מעדכנים את שכר המורים.
משה גפני: יש קיצוץ במשרד, בפעולות אבל לא בשכר.
משה גפני: התקציב היחידי שלא מעודכן זה תקציב הישיבות.
משה גפני: אנחנו לא נוכל להתמודד עם זה השנה.
משה גפני: עם מה אנחנו חייבים להתמודד?
משה גפני: עם הגידול הטבעי, שגם זה לא נמצא.
משה גפני: מה לגבי פיתוח הישיבות?
משה שמעוני: לי לא ידוע על דבר כזה במשרד הדתות.
משה גפני: למה כשהמפד"ל היו חזקים הם לא הכניסו את זה?
יגאל ביבי: אנחנו הכנסנו את זה דרך משרד הפנים, דרך השיכון, דרך החינוך.
שמואל הלפרט: הסעיף היום קיים?
משה גפני: הסעיף קיים.
יגאל ביבי: אני לא מקנא במנכ"ל משרד הדתות, בתקציב שאושר לו.
יגאל ביבי: נכון שיש הישג גדול בנושא של הישיבות שנכנס בבסיס, אבל צודק הרב הלפרט שהבעיה של הגידול הטבעי עוד לא נפתרה.
יגאל ביבי: אני לא יודע איך המנכ"ל והשר יתפקדו.
יגאל ביבי: לפני 7 שנים התקציב היה יותר גבוה.
יגאל ביבי: כשהייתי סגן שר בנינו 300 מקוואות חדשים.
יגאל ביבי: צריך עכשיו 300 בלניות.
יגאל ביבי: זה דבר שלא נלקח בחשבון.
יגאל ביבי: כשהייתי סגן שר הוספנו משרות של אימאמים.
יגאל ביבי: לדעתי צריך להוסיף עוד אימאמים.
עבד-אלמאלכ דהאמשה: כמה מקבל אימאם לחודש?
יגאל ביבי: כמו רב שכונה.
עבד-אלמאלכ דהאמשה: כמה?
יגאל ביבי: 3000 שקל.
משה גפני: מה לגבי הפנסיונרים?
משה שמעוני: בשנת 2001 הם לא תוקצבו.
משה שמעוני: היו חילופי מכתבים בינינו לבין אגף תקציבים.
משה שמעוני: בשנת 2002 זה תוקצב.
משה גפני: ב2001 היתה ישיבה של הוועדה ואמרתם שתתמכו בפנסיונרים.
משה גפני: למה לא ביצעתם את זה?
משה שמעוני: בגלל שלא תוקצבנו.
יוסף יצחק שלוש: הגשנו ניירת.
יוסף יצחק שלוש: היו ביקורות.
יוסף יצחק שלוש: עכשיו אנחנו שומעים בשורה טובה מהמנכ"ל שלפחות את 2002 נקבל.
יוסף יצחק שלוש: הגשנו מסמכים עוד באייר שנה שעברה.
יגאל ביבי: לא יכול להיות מצב כזה.
שמואל הלפרט: האם משרד הדתות קיבל תקציב מהאוצר לשנת 2001?
משה שמעוני: לא, כי זה שולם לישיבות.
משה שמעוני: אתמול קיבלתי בשורה רעה מהחשב הכללי, שדברים דנתי בהם לגבי שנת 2001 אני לא יכול לשלם אלא רק מה1.1.2002.
משה שמעוני: החשב הכללי אישר לי לשלם בוועדת תמיכות מספטמבר 2001.
יגאל ביבי: תן להם גם את זה.
משה שמעוני: אני לא יכול כי אין לי כסף.
יגאל ביבי: תן להם קדימות.
עופר חוגי: ברגע שמגישים ועדת תמיכות זאת לא התחייבות?
משה שמעוני: לא דנתי בפנסיונרים בוועדת תמיכות.
עופר חוגי: רק עכשיו ישבו איתם?
משה שמעוני: הוא אומר שהוא הגיש בקשות.
משה גפני: משה, אתה לא יכול לזרוק הכל על נושא הישיבות.
משה גפני: מה שקרה הוא שהמנכ"ל שקדם לך עשה העברה של תקציב הפנסיונרים לסעיף אחר.
משה גפני: היו חילופי מכתבים על העניין הזה.
משה גפני: הוא טען שהאוצר דרש את זה, ואני טענתי שהמשרד עשה את זה.
שמואל הלפרט: אני חושב שמנכ"ל משרד הדתות יכול למצוא דרך איך לשלם את הסכומים האלה מאחר ומדובר בסכומים קטנים.
משה שמעוני: הרב הלפרט, צר לי, אני עובד לפי כללים, לפי נהלים.
משה שמעוני: אני לא יכול לשלם מה שהיה לפני 10 חודשים, אין מה לעשות.
משה שמעוני: אני יכול לשלם מ1 לספטמבר.
יוסף יצחק-שלוש: ואלה שהגישו לפני זה?
משה שמעוני: מי שדנו בו ב-1 לספטמבר ואישרו אותו - יקבל.
משה גפני: מתי הם יקבלו את הכסף?
משה שמעוני: אלה כספים שעכשיו אנחנו משחררים.
משה גפני: מה לגבי המכונים?
משה שמעוני: מכוני המחקר תוקצבו בשנת 2001 ב-14 מיליון שקל, שזה בחוסר של 7 מיליון.
משה שמעוני: השנה המכונים תוקצבו ב-11 מיליון שקל.
משה גפני: היועץ המשפטי לממשלה דיבר על ה-7 מיליון שקל האלה.
משה גפני: משרד החינוך ומשרד המדע טוענים שזה לא אצלם.
יגאל גידרון: משרד האוצר אומר שהוא לא לקח.
משה גפני: מי גנב את הכסף?
יגאל גידרון: לא יודע להגיד לך.
יגאל ביבי: אולי כדאי לפנות ליועץ המשפטי לממשלה.
משה גפני: מה זה יעזור?
אריאל קטן: יעל אמרה שזה לא ירד ממשרד החינוך ולכן זה צריך להיות במשרד החינוך.
אריאל קטן: משרד החינוך יודעים את זה אבל יש להם עדיפויות אחרות.
משה גפני: משרד החינוך הודיע באופן רסמי שהכסף לא אצלו.
אריאל קטן: האוצר טוען שהכסף כן אצלו והם יכריחו אותו להעביר.
משה גפני: במשרד האוצר יודעים על כל שקל.
משה גפני: אין דבר כזה שמשרד האוצר לא יודע.
משה גפני: הוא יודע יותר טוב מאנשי המשרדים עצמם.
משה גפני: לא יכול להיות שיעל אנדורן לא יודעת איפה 7 מיליון שקל.
משה גפני: אני לא מקבל את התירוץ הזה.
משה גפני: אין דבר כזה שאתם לא יודעים אם זה במשרד המדע, במשרד החינוך, במשרד הדתות או אצלכם.
משה גפני: משרד האוצר צריך להביא את הכסף.
משה שמעוני: יעל אנדורן התחייבה בוועדת הכספים להשיב את ה-7 מיליון שקל.
משה גפני: אני אבקש שבקטע של המכונים הוועדה תפנה למבקר המדינה כדי שיבדוק לאן נעלם הכסף הזה.
יעקב רוזנצוויג: ישנה מצוקה של רבנים שלא מקבלים משכורות בין 9 ל-18 חודשים.
יעקב רוזנצוויג: היתה החלטת ועדת שרים משותפת למשרד הפנים ולמשרד הדתות.
יעקב רוזנצוויג: ראש המועצה המקומית לא מכבד את ההחלטה של ועדת שרים.
יעקב רוזנצוויג: באבן-יהודה היתה שביתה של המועצה המקומית.
יעקב רוזנצוויג: אנחנו לא יכולים לא לקבור נפטרים.
יעקב רוזנצוויג: משרד הפנים מתכונן בימים אלה לתת פרס לראש מועצה מקומית כושל כאשר עובדי המועצה הדתית לא קיבלו משכורות במשך 9 חודשים.
משה גפני: המקרה של אבן-יהודה הוא מקרה שהיה בדיון בוועדה משותפת של ועדת הכספים וועדת הפנים.
משה גפני: אנחנו ביקשנו מחבר הכנסת אפי אושעיה לתווך בעניין הזה.
משה גפני: האם אתם יכולים במקרה מהסוג הזה לקזז מתקציב המועצה המקומית את הכסף ששייך לשירותי הדת ולהעביר אותו לרבנים ולעובדי המועצה הדתית?
משה שמעוני: אנחנו לא יכולים.
משה גפני: מי יכול?
משה שמעוני: משרד הפנים.
משה שמעוני: באנו בדברים עם משרד הפנים.
משה שמעוני: אני יודע שהיועצת המשפטית של המשרד בדקה אם אפשר להוריד ממענק האיזון של הרשות המקומית את חלקם.
משה שמעוני: משרד הפנים אמור לבצע את זה.
משה שמעוני: למשרד הדתות אין דרך לאכוף את זה.
משה גפני: אתם במשרד הדתות מוכנים להסדר הזה?
משה שמעוני: ההחלטות האלה קיימות, רק צריך לבצע אותן.
משה גפני: אנחנו מבקשים לבצע את זה ביישובים שבהם חודשים ארוכים אנשים לא מקבלים שכר.
עופר חוגי: אם לא יעשו היום העברה אז לא יהיה כסף.
משה גפני: אני רוצה לסכם את הישיבה.
משה גפני: אני מבקש לראות מה השכר שמקבל אימאם ולפי איזה קריטריון זה מתבצע.
משה גפני: על פי הודעת המנכ"ל כל ראשון בחודש יצא התשלום לישיבות.
משה גפני: לגבי הפנסיונרים, משחררים את הכסף כבר עכשיו על פי הבקשות שהוגשו בספטמבר.
משה גפני: בעניין המכונים אנחנו פונים למבקר המדינה כדי שייכנס לעניין.
משה גפני: לא יתכן שתקציב המכונים ירד ל-11 מיליון שקל ללא שום סיבה.
משה גפני: אנחנו מבקשים למצוא את מקורות המימון לגידול הטבעי בישיבות.
משה גפני: אנחנו חרדים לגבי הגורל של שירותי הדת.
משה גפני: קיצוץ של 40% זה כמעט סגירת שירותי הדת במדינת ישראל.
משה גפני: לגבי הנושא של רבני ההתיישבות, אני מבקש להוציא מכתב לשר הפנים לבצע את ההחלטה של קיזוז המענק שמגיע לרשות על-מנת שיעבור במישרין לתשלום משכורות.
שמואל הלפרט: אני מבקש שהוועדה תדרוש מהאוצר להצמיד את תקציב הישיבות לשכר הממוצע במשק כמו שמקובל בכל המגזרים.
משה גפני: על פי החלטת ועדת בלומברג-גביש.
עבד-אלמאלכ דהאמשה: זה יכול להיות טוב גם לעניין האימאמים.
משה גפני: ועדה מיוחדת הוקמה רק לעניין הישיבות על-מנת לבחון את הנושא.
איוב קרא: כפי שאתם יודעים, עד היום כלל פרסום ברשומות, לפי סעיפים 5 ו-7 לפקודת הקרקעות (רכישה לצרכי ציבור), .
איוב קרא: רק ציון גוש, חלקה, שטח הקרקע, שטח ההפקעה וייעודה.
איוב קרא: נתונים אלה אינם מוסרים מידע על הישוב בו מתוכננת ההפקעה ואת הרחוב של הקרקע המיועדת להפקעה.
איוב קרא: מצב זה מקשה על זיהוי הקרקע המיועדת להפקעה והוא בבחינת רב הנסתר על הנגלה.
איוב קרא: למי שיש עניין - היורשים או בעלי הקרקע שהיו צריכים לתת תשובות או להתנגד במקרה של פעולה כזו.
איוב קרא: לכן לא פעם בעלי נכסים מצאו שרכושם הופקע רק לאחר הפעולה.
משה גפני: יש לי קרקע באיזשהו מקום בארץ ורוצים להפקיע לי אותה.
משה גפני: הם לא מודיעים לי?
איוב קרא: לפעמים הם לא מודיעים.
איוב קרא: בהרבה מקרים גם לא מגיעים לאותו בעל הקרקע.
איוב קרא: הם מפרסמים בעיתון.
איוב קרא: אם הוא לא נמצא באותה כתובת ולא הגיע אליו המכתב אז הוא לא יודע שהקרקע הופקעה.
משה גפני: החוק הזה הוא מחוייב המציאות.
משה גפני: השאלה היא מה המצב החוקי היום.
איוב קרא: הממשלה תומכת בהצעת החוק.
משה גפני: למה זה לא היה עד היום?
איוב קרא: אני ממש מתפלא ואני חושב שזה גם לא הגון כי הרבה אנשים סבלו מכך.